|  |  |  |
| --- | --- | --- |
| Tantárgy neve: **Magyarország és a Kárpát-medence tájföldrajza**  | **Kódja:****LMT\_FD100K2** | **Kreditszáma:** **2** |
| A tanóra típusa[[1]](#footnote-1): **előadás** és száma: **12 óra/félév** |
| A számonkérés módja (koll./gyj./egyéb[[2]](#footnote-2)): **kollokvium** |
| A tantárgy tantervi helye (hányadik félév): **1.** |
| Előtanulmányi feltételek *(ha vannak)*: **-** |
| **Tantárgyleírás**: |
| **A tantárgy tanításának alapelvei és céljai:** Magyarország és a szomszédos országok a Kárpát-medencébe sorolt tájai kialakulásának és mai arculatának bemutatása. A kurzus célja, hogy a hallgatók tisztában legyenek Magyarország és a Kárpát-medence természetföldrajzának regionális léptékű egységeivel, a hazai nagy-, közép- és kistájakkal, ismerjék azok kialakulását, formálódását, természeti adottságait és értékeit.**A tantárgy főbb tematikai csomópontjai:** A kurzus ismerteti a Kárpát-medence és peremtájainak földtörténeti kialakulását, az ősföldrajzi környezetek változásait. Bemutatja a tájalkotó tényezők kölcsönhatásának eredményeként kialakult nagytájaink sajátos arculatát, természeti értékeit. A tantárgy történeti földrajzi és -ökológiai szemléletű áttekintést nyújt a tájhasználat változásairól, a tájak mint erőforrások változó szerepéről. Mindezek alapján elemzi a tájak aktuális potenciálját a fenntarthatóság függvényében, fölhívja a figyelmet a tájhasználatban rejlő lehetséges veszélyekre, a tájrehabilitáció szükségességére. A tantárgy hozzájárul a hallgatók környezeti kompetenciájának elmélyítéséhez és a környezeti elemek közötti kapcsolatok felismertetéséhez. A hallgatók képesek lesznek egyebek mellett a regionális különbségek természeti alapjainak felismerésére, és ezen képességeknek az általános és középiskolában történő prezentációjára és továbbadására, a komplex regionális és környezeti szemléletformálásra..**Módszerek:** előadás, önálló hallgatói munka az egyes nagytájak és középtájak feldolgozásában |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| * Karátson D.(főszerk.) 2000. Magyarország földje. Pannon Enciklopédia. − Kertek Kiadó, Budapest
* Mészáros E. – Schweitzer F. (szerk.) 2002. Föld, víz, levegő. Magyar Tudománytár. − MTA Társadalomkutató Központ, Kossuth Kiadó, Budapest
* Martonné Erdős K. 1995. Magyarország természeti földrajza I. − KLTE, Debrecen
* Martonné Erdős K. 2001. Magyarország tájföldrajza. − KLTE, Debrecen
 |
| **Tantárgy felelőse** (*név, beosztás, tud. fokozat*)**: Dr. Dávid Árpád PhD főiskolai docens** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:****Ruszkai Csaba tanársegéd** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)